Buhez ha fent   / Hervé Lossec. - Emgleo Breiz, 2009. - (138p.) : istorioù fentus.   "Sur  eo ec'h anavezit anezho tout an dud 'barzh an istorioù-mañ. Penaos 'ta, ne rit ket? Geo vat, ma 'z oc'h bet o pourmen kostez bro-Leon ur wech bennak, ma 'z eo c'hoarvezet ganeoc'h mont en ti-bank, pe en un davarn. Koñchennoù a bep seurt a glever eno, traoù c'hoarvezet e gwirionez, m'hen tou, war bouez nebeud a dra yantao.   E brezhoneg c'hwek, mardouen! Ar politikerezh, ar vuhez vodern, festival Kann al Loar… O mennozh o devez Feñchig ha  Jopig war bep tra. Ne guzh ket Hervé Lossec a-dreñv e fent memestra : gouzout a ra diskouez plegoù e galon deomp un tamm bennak, buhez e vamm-gozh hag hini Sebastian, lesanvet Sebastopol ; e eñvorennoù deus ar skol, pe c'hoazh e redadeg "trail" e Thailand. N'eo ket unan da gaout hiraezh deus an traoù tremenet, gwelloc'h gantañ chom hep disoñjal anezho, ha c'hoarzhin asambles gant al lennerien, hep tamm aon ebet rak an dazont!"